To familier på tur sammen; to par, fire barn 1-5 år. Huset matchet godt våre behov. To store soverom oppe og tre mindre soverom nede gav hver familie sin egen "fløy". Rolig nabolag. Grei avstand for å trille ned til byen (ca to km). Klarte oss fint i ni dager uten både bil og buss. Gode fasiliteter på eiendommen, blant annet stort inngjerdet basseng, grill og flere sittegrupper og solsenger. Plastikkgress trekker ned, men tror det er vanlig der nede. Stilig hus, 80t arkitekttegnet, men bærer litt preg av alderen. Meget vennlig og språkkyndig vertskap! Pluss i boka for å stille opp med sine egne barneseter for bruk i taxi til flyplassen, når trygg transport viste seg vanskelig/umulig å få tak i. Drar gjerne tilbake dit en gang.